Etiketa schválená: 04.12.2025

Prípravok na ochranu rastlín pre profesionálnych používateľov

 BETAFIT

Postrekový fungicídny prípravok vo forme emulzného koncentrátu (EC) určený proti hubovým chorobám repy cukrovej a repy kŕmnej. 


ÚČINNÁ LÁTKA
	Difenoconazole
	100 g/l
 (10,1 % hm)
	

	Fenpropidin
	375 g/l
 (37,8 % hm)
	



Látky nebezpečné pre zdravie, ktoré prispievajú ku klasifikácii prípravku: 
fenpropidin (CAS no.: 67306-00-7), difenoconazole (CAS no.: 119446-68-3), hexan-1-ol (CAS no.: 111-27-3), kys benzénulfónová (CAS no.: 70528-83-5), uhľovodíky C10, aromatické, < 1% naftalénu (CAS no.: 64742-94-5), alkylamíny (alkyl je z kokosového oleja), etoxylované (CAS no.: 61791-14-8)  

OZNAČENIE PRÍPRAVKU

Nebezpečenstvo

	H302
	Škodlivý po požití.

	H304
	Môže byť smrteľný po požití a vniknutí do dýchacích ciest.

	H315
	Dráždi kožu.

	H319
	Spôsobuje vážne podráždenie očí.

	H332
	Škodlivý pri vdýchnutí.

	H335
	Môže spôsobiť podráždenie dýchacích ciest.

	H336
	Môže spôsobiť ospalosť alebo závraty.

	H351
	Podozrenie, že spôsobuje rakovinu.

	H361d
	Podozrenie z poškodzovania nenarodeného dieťaťa.

	H373
	Môže spôsobiť poškodenie orgánov pri dlhšej alebo opakovanej expozícii.

	H410
	Veľmi toxický pre vodné organizmy, s dlhodobými účinkami.

	EUH066
	Opakovaná expozícia môže spôsobiť vysušenie alebo popraskanie pokožky.

	EUH208
	Obsahuje fenpropidin. Môže vyvolať alergickú reakciu.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	P101
	Ak je potrebná lekárska pomoc, majte k dispozícii obal alebo etiketu výrobku.

	P102
P261
	Uchovávajte mimo dosahu detí.
Zabráňte vdychovaniu prachu/dymu/plynu/hmly/pár/aerosólov.

	P264
P270
P273
	Po manipulácii starostlivo umyte ruky a tvár vlažnou vodou a mydlom.
Pri používaní výrobku nejedzte, nepite ani nefajčite.
Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301+P310
	PO POŽITÍ: Okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P302+P352
	PRI KONTAKTE S POKOŽKOU: Umyte veľkým množstvom vody a mydla.

	P304+P340
	PO VDÝCHNUTÍ: Presuňte osobu na čerstvý vzduch a umožnite jej pohodlne dýchať.

	P305+P351+P338
	PO ZASIAHNUTÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P314
P330
P331
P332+ P313
P337+P313
P391
	Ak pociťujete zdravotné problémy, vyhľadajte lekársku pomoc/starostlivosť.
Vypláchnite ústa. 
Nevyvolávajte zvracanie. 
Ak sa objaví podráždenie pokožky, vyhľadajte lekársku pomoc/starostlivosť.
Ak podráždenie očí pretrváva: vyhľadajte lekársku pomoc/starostlivosť.
Zozbierajte uniknutý produkt.

	P405
	Uchovávajte uzamknuté.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch. 



SP1	Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 20 m pri 90% redukcii úletu.
SPe4	Z dôvodu ochrany vodných organizmov neaplikujte na nepriepustné povrchy, ako je asfalt, betón, dlažobné kocky, koľajnice a iné povrchy, pri ktorých je zvýšené riziko stekania vody.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie.
	Prípravok je pre populácie užitočných článkonožcov s prijateľným rizikom.	 
Zákaz používania prípravku v 1. ochrannom pásme zdrojov pitných vôd (podzemných aj povrchových)!
Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Neaplikujte v blízkosti hladín tečúcich a stojatých vôd! Dodržujte neošetrovanú vegetačnú ochrannú zónu! 
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI.
	

	Držiteľ autorizácie:
	ADAMA Agriculture Slovensko spol. s r.o.
Priemyselná 9/B
917 01 Trnava
Slovenská republika

	
	

	Číslo autorizácie ÚKSÚP: 

	19-00653-AU

	Dátum výroby:
	uvedené na obale

	Číslo výrobnej šarže:
	uvedené na obale

	Balenie:
	1 l HDPE alebo HDPE/PA fľaša
5 l, 10 l a 20 l HDPE alebo HDPE/PA kanister

	
	


PÔSOBENIE  PRÍPRAVKU
BETAFIT je kombinovaný systémový fungicídny prípravok s preventívnym a kuratívnym účinkom.
Obe účinné látky patria do skupiny inhibítorov biosyntézy sterolov (SBI).
Difenoconazole patrí do skupiny triazolov. Po aplikácii prípravku dochádza k jeho rýchlej absorbcii listami a stonkami, pričom následne sa v rastline šíri akropetálne a translaminárne. Mechanizmus účinku spočíva v inhibícií biosyntézy ergosterolov v bunkových membránach patogénov, vplyvom čoho dochádza k  prerušeniu ich životného cyklu (rozvrat funkčnosti membrán, únik obsahu cytoplazmy a odumretie hýf).
Fenpropidin patrí do skupiny amínov, ktorých mechanizmom účinku je inhibícia izomerázy a reduktázy v biosyntéze sterolu v mitochondriách hubových patogénov. Blokuje vytváranie sekundárnych haustórií, čím redukuje tvorbu mycélia. Účinná látka fenpropidin je prijímaná listami a stonkami rastlín a následne je transpiračným prúdom systémovo rozvádzaná do celej rastliny.

NÁVOD NA POUŽITIE
	Plodina
	Účel použitia
	Dávka/ha

	Ochranná doba
	Poznámka

	repa cukrová, 
repa kŕmna
	cerkosporióza,
múčnatka repová
	1,0 l
	28 dní

Dávka vody: 200 – 500 l/ha.
Maximálny počet aplikácií za vegetačné obdobie: 2x.
Interval medzi aplikáciami: 21 dní.
Prípravok BETAFIT aplikujte proti hubovým chorobám repy cukrovej a repy kŕmnej pri zaznamenaní prvých príznakov napadnutia, od rastovej fázy začiatku zapájania rastlín: 10 % rastlín  v riadku zapojených (BBCH 31) do fázy, keď koreň repy dosahuje zberovú veľkosť (BBCH 49). 

Prípravok BETAFIT nie je kombinovateľný s roztokom dusičnanu amónneho a močoviny. 

Repu kŕmnu a repu cukrovú nesmú spásať hospodárskej zvieratá skôr ako 28 dní od poslednej aplikácii prípravku BETAFIT.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY 
Pri použití v súlade s registrovaným rozsahom a spôsobom použitia, nie sú známe údaje o možnej fytotoxicite, odrodovej citlivosti, alebo iné negatívne vplyvy na danú plodinu.

OPATRENIA PROTI VZNIKU REZISTENCIE
Účinná látka difenoconazole patrí podľa FRAC do skupiny DMI fungicídov (SBI, class 1, FRAC kód 3), ktoré sú z hľadiska vzniku rezistencie hodnotené ako stredne rizikové. 
Fenpropidin patrí do chemickej skupiny amínov (FRAC kód 5). Pri týchto skupinách látok je riziko vzniku rezistencie nízke až stredné.
Pre zabránenie vzniku rezistencie dodržujte aplikačné dávky prípravku, termíny aplikácie, maximálny počet aplikácií. Vo fungicídnom programe striedajte prípravky s rôznym mechanizmom a spôsobom účinku.

VPLYV NA ÚRODU
Pri dodržaní odporúčaných dávok nemá aplikácia prípravku negatívny dopad na výšku a kvalitu produkcie, spracovateľské procesy ani na časti rastlín určené na rozmnožovanie.

VPLYV NA NÁSLEDNÉ, NÁHRADNÉ A SUSEDIACE PLODINY
Pestovanie následných plodín je bez obmedzenia. Zabráňte úletu postrekovej kvapaliny. Prípravok nesmie zasiahnuť susedné kultúry!

VPLYV NA UŽITOČNÉ A INÉ NECIEĽOVÉ ORGANIZMY
Pri použití prípravku BETAFIT sa neočakávajú žiadne negatívne účinky na užitočné alebo iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV 
Pred použitím prípravok vo fľaši/kanistri dôkladne premiešajte. Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. 
Zákaz opätovného použitia obalu alebo jeho použitia na iné účely!
ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, musia byť všetky zvyšky prípravku z miešacích nádrží a postrekovača ihneď po ukončení postreku odstránené podľa nasledovného postupu: 
1) Po vyprázdnení nádrže vypláchnite nádrž, ramená a trysky čistou vodou (štvrtinou objemu nádrže postrekovača). 
2) Oplachovú vodu vypustite a zariadenie prepláchnite čistou vodou, s prídavkom čistiaceho prostriedku, alebo sódy (3% roztok). 
3) Opakujte postup podľa bodu „2“ ešte raz. 
4) Trysky a sitká musia byť čistené oddelene pred začiatkom a po ukončení oplachovania. 
Nevyplachujte v dosahu zdrojov podzemných a povrchových recipientov vôd!

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny:
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky.
Aplikácia: 
Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a dojčiacim ženám, mladistvým a je nevhodná pre osoby trpiace alergickým ochorením.
Pracovníci vstupujúci do ošetrených porastov: 
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb (podľa čl. 31. odst. 4 písm. a nariadenia (ES) č. 1107/2009):
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 10 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

Prípadný požiar haste vodou (postrek vo forme jemnej hmly), oxidom uhličitým, hasiacou penou alebo pokryte pieskom. Vodu použite len vo forme jemnej hmly, a to len vtedy, ak je zabezpečené, že kontaminovaná voda neunikne do verejnej kanalizácie a nezasiahne zdroje podzemných vôd a ani recipienty povrchových vôd a poľnohospodársku pôdu. 
Dôležité upozornenie!
[bookmark: _GoBack]Pri požiarnom zásahu používajte izolačné dýchacie prístroje, pretože pri horení môžu vznikať jedovaté splodiny.

PRVÁ  POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Po náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.

	Po zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Po zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava (tel. č.: +421 (0)2 54 77 41 66).

SKLADOVANIE
Prípravok skladujte v uzavretých originálnych obaloch v uzamknutých, suchých a vetrateľných skladoch oddelene od potravín, nápojov, krmív, hnojív, dezinfekčných prostriedkov a obalov od týchto látok  pri teplote od +5°C do +30°C. Chráňte pred mrazom, vlhkom a priamym slnečným žiarením. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV 
Nepoužité zvyšky prípravku v pôvodnom obale zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

